Exqrch/javanese-Komodo-pixelgpt huggingface dataset:
Carané ya iku kanthi nambahi menu panganan steak nganggo daging lokal utawa impor
Panganan kang ditawakaké ing Obonk Steak and Ribs kagolong manéka warna kaya ta Sirloin , Tenderloin, Chicken, Chiken pepper, T-Bone, Blackpepper, Tenderloin pepper, Rib's , Rib's Eye, Hot Tuna, Cumi , Gindara , Obonk
Baskèt Baskèt yaiku salah sawjining ulah raga kang misuwur ing donya
Ulah raga iki mbutuhaké juru main cacah 5 ing saben golongan
Saben juru main ngupaya nglebokaké bal ing kranjangé musuh supaya éntuk poin
Padatan pemainé dhuwur-dhuwur, nganggo kaos tanpa lengen lan kathoke cekak
Ulah raga baskèt dimainké ing lapangan tertutup utawa terbuka
Lapangan kang digunakaké uga luwih ciuk tinimbang lapangan bal-balan
Mula bukané baskèt dimainké ana ing panggonan tertutup amarga biyèn ulah raga iki mung kanggo ngisi kegiyatan nalika mangsa adhem ing New England
Baskèt wiwit ditandhingaké acara resmi tanggal 20 Januari 1892 ing Amérika Sarékat
Ambané lapangan baskèt yaiku 26 x 14 mèter
I ng kono ana telung bunderan kang ana ing pojok sisih kiwa tengen lan ing tengahé ana jari-jari bunderan kang dawané 180 mèter
Wektu kang dibutuhaké nalika baskèt yaiku 4x10 menit lan wektu ngasoné yaiku 10 menit saben babaké
Yèn skoré padha nalika ing pungkasan, pertandhingané bakal ditambahi nganti ana skore bédha
Mula ana golongan kang dadi pemenang
Basket digawe dening prof
Naismith minangka guru pendhidhikan jasmani ing YMCA utawa Asosiasi Kristen Pria Muda ing taun 1891 ing Massachusettsusets, Amérika Serikat
Salah sijining kembangané yaiku obahan “slam dunk” utawa nombok yaiku obahan kanggo nglebokaké bal baskèt ing njero kranjang
Ing Idonesia ana kumpulan juru main basket yaiku Perbasi Persatuan Bola Baskèt Seluruh Indonésia kang diresmeake taun 1955, disingkat Perbasi.
Orong-orong Orong-orong ya iku kéwan saka kulawarga gegremet kang ukurane cilik, wernané coklat padang lan pèteng , duwé kulit kandel kang urip ana ing lemah
Orong-orong sawah Jawa mau anggé-anggé, ing Sunda mau gaang, ing basa Toba mau singke
Ing basa Inggris dikenal karan "mole cricket", utawa "jangkrik tikus mondok"
Kabèh kagolong ing kulawarga kulawarga Gryllotalpidae
Orong-orong uga kagolong déning kéwan kang mangan warna-warna, kagolong karnivora
Panganané ya iku ana gegremet utawa cacing
Bisa uga mangan oyot wit utawa suket manawa ora nemu panganan
Orong-orong kang mangan oyot lan suket utawa ijo-ijonan bisa di kelompokake kulawarga wereng
Orong-orong bisa uga dipangan ing kéwan liyané kaya ta manuk , pitik tikus lan sakpanunggalé Orong-orong ya iku kéwan langka kang duwé sipat seneng ndélek ana ing bolongan lan wayah wengi dianggo ngolek pangan
Sajeroning urip seneng ana ing sawah kang garing, ara-ara, tegalan lan lapangan suket
Mumpangate ing sajeroning panguripan manungsa ora wigati lan ora ngérusak.
Kéwan iki kalebu ing kulawarga wéréng amarga tumindaké utawa pangané
Ing Asia Wétan kéwan iki kadang-kadang bisa uga di olah/dimasak lan pangan.Sato iwen kang ana ing masarakat bisa uga orong-orong dianggo pakan
Orong-orong ing cina uga bisa diolah dadi bahan obat
Orong-orong dumunung uripé wis kepathi langka amarga alihané papan uripé lan erosi lemah.Kasebab langkané amarga obat wereng kang nganggu anak pinak kéwan mau
Kapengkar ana 30-an jinisé orong-orong
Papat jinisé kang pisanan bisa ana ing tlatah Indonésia, kang utama ing Indonésia pérangan kulon nganti Pulo Sumba.
Kluwung Kluwung, kuwung, wangkawa utawa éndracapa (tegesé: gendhéwané Bathara Éndra) iku pratanda optik lan météorologi wujud cahya manéka warna jinèjèr mlengkung ing langit utawa papan liyané
Ing langit, kluwung katon kaya gandéwa cahya kang pucuké ngarah ing horizon nalika udan riwis-riwis
Kluwung uga bisa katon ing sacedhaké grojogan
Racaké udan anané ing wektu soré, saéngga kluwung katon ing sisih wétan
Déné menawa ésuk, kluwung katon ing kulon, diarani téja
Cahya srengéngé iku cahya polikromatik (kasusun saka manéka warna)
Warna putih cahya srengéngé minangka gabungan saka manéka warna kanthi dawa alun (ombakan, "glombang") sing rena-rena
Mata manungsa bisa nangkep, paling ora pitung warna sing kagawa déning cahya srengéngé, sing bakal katon saka kluwung, ya iku: abang, jingga, kuning, ijo, biru, nila, lan wungu
Dawa alun cahya iki mangun pita-pita garis paralèl, saben warna nglebur alus karo warna sisihé
Pita iki karan sepèktrum
Ing sajeroning sepèktrum, garis abang tansah ana ing salah sawijining sisih lan biru sarta wungu ing sisih liyané, lan prakara iki kantentokaké amarga prabédan dawané alun.
Meron Meron ya iku tradisi mengeti kelahiran Muhammad ing di kacamatan Sukalila, Pathi, 27 km arah kidul saka kuthaPathi.
Ing acara iki dianakake arak-arakan sega tumpeng kang miturut masarakat kono ingaran Meron
Sega tumpeng iku diawa ing masjid Sukalila minangka sarana njangkepi upacara selametan
Prosesi Meron iku uga dibarengi manéka warna jinis kesenian tradhisional laladan iku
Sawisé upacara selametan, ssega Meron diwènèhake marang warga kang mèlu nonton
Pathi lan Mataram duwé sesambungan paseduluran kang raket
Kekarone sepakat ngrembakakake Islam lan ora gelem narima kekuasaan kang asing
Akèh pandhékar sekti saka Mataram ditekakake ing Pati kanggo nglatih kaprajuritan
Pandhékar-pandhékar iku kudu urip sawatara ing tlatah Pati
Kacarita ana Demang Sukolilo asma Ki Suta Kerta
Panjenengane gadhah sadulur asma Sura Kadam
Ki Sura Kadam gadhah pepinginan ngabdi marang Mataram, mula enggala tindak menyang Mataram
Ing sawijining wektu nalika tindak menyang Mataram, ing dalan panjenengané nemoni kributan
Ana gajah ngamuk saéngga bisa matèni wong
Banjur Ki sura Kadam ngusadani supaya gajah iku bisa anteng
Ki Sura Kadam bisa numpaki gajah iku
Mula Ki Sura Kadam diangkat dadi punggawa kraton Mataram kang ngurusi babagan gajah
Ing sawijining dina Ki Sura Kadam kadhawuhan mimpin wadyabala mataram naklukake Kadipaten Pati
Sawisé perang, Ki Sura Kadam sowan ing Sukolilo, ing daleme Ki Suta Kerta
Nalika iku Ki Suta Kerta bingung lan wedi, wedi yèn panjenengané uga mèlu ditangkap lan digawa ing Mataram
Jebul iku mau kabèh kliru, Ki Sura Kadam njlentrehake kang sabenere yèn péngin sowan kanggo nyambung tali silaturahmi
Ki Sura Kadam nyuwun palilah marang Ki Suta Kerta supaya panjenengané sarombongan bisa nginep sawatara ing Sukolilo nganti wektune bali menyang Mataram
Sura Kadam mènèhi usul, nalika Muludan (ya iku Maulud Nabi) ing Sukolilo dianakake acara kang kaya Sekatenan, gawé rame-rame lan niru-niru (tiron) acara Sekatèn
Acara iku banjur kajenengake Meron, saka tembung rame lan tiron
Ing arak-arakan Meron, diiring gunungan-gunungan kang kas, amarga gunungan iku dibagi dadi telung pérangan, ya iku:
Dhuwet Dhuwet, juwet, utawa jambu keling yaiku jinisé wit woh saka kulawarga suku jambu-jambuan "(Myrtaceae)"
Tentanduran woh sepet iki misuwur karan jeneng kaya ta "jambee kleng" (Acèh), "jambu kling" (Gayo), "jambu kalang" (Min.), "jambulang", "jambulan", "jombulan", "jumblang" (macemé jeneng ing tlatah Sulut), "jambulan" (Flores), "jambula" (Ternate), "jamblang" (Btw., Sd.)
Uga "jambu juwat", "jiwat", "jiwat padi" (Ind.), "juwet" utawa "dhuwet" (Jw.), "juwet, jujutan" (Bl.), "dhuwak, dhalas" (Md.), "duwé" (Bima) lan sakpanunggalé
Ing pengkaran basa kulon woh iki wisuwur karan "jambulan, jambulana" (Malaysia), "duhat" (Filipina), "jambul", "jamun", atau "Java plum" (Ingg.), lan sapanunggalanipun
Jeneng latiné yaiku "Syzygium cumini"
Wit kang kuat lan wiwit rontok godhongé, bisa uga ditemoni pang kang mbengkong, dhuwur wit kurang luwih 20 m
Duwéni pang kang ngisor kang bunder lan ora rata
Godhong-godhongé adep-adepan, duwé gagang 1-3,5 cm
Wujudé godhong bunder endhog kuwalik rada lonjong, 2-25 x 2–10 cm gagangé wujud bundel lan bunder, pucuk uga bundel lan lancip bisa uga rata
Werna godhongé ijo tuwa gilap/meling-meling ana ing dhuwur godhong
Godhong dhuwet ana ambuné manawa di remet
Pupus godhongé utawa godhong kang isih enom wernane abang jambu
Kembang dhuwet lumrahé bisa tukul ana ing pang-pang kang ora ana godhongé
Kembang cilik, 3-8 kuncupé ana ing pucuk gagang, lan ambuné wangi
Godhong kelopak wujudé wujud lonceng amba utawa kaya corong, dhuwur kurang luwih 4-6 mm, kuning nganti nyambon
Godhong makutha bunder lan pisah-pisah, 3m lan wernané putih nyambon nganti abang jambu
Benang saréi akèh, 4-7mm, putik 6-7mm
Woh dhuwet wujudé kaya lonceng utawa kaya endhog, lan asring rada bengkong, 1–5 cm, ana makutha kuping kelopak, bisa uga ana kulit tipis lan lunyu, abang tuwa nganti ungu ireng, bisa uga wernané putih
Woh dhuwet asring ana ing kumpulan grombol kang akèh
Daging woh dhuwet wernané putih, kuning uga abang ungu, ora ana ambuné
Wiji woh dhuwet lonjong, kira-kira 3,5 cm
Woh dhuwet bisa uga dipangan seger utawa langsung saka wité kang wis matèng
Ing India lan Filipina, uga dipangani kaya ing tlatah Indonésia
Woh dhuwet kang matèng bisa uga dicampur karo uyah lan bisa ditambahi gula.
Woh kang ngandut vitamin A lan C uga bisa dimumpangatake dadi sari woh, jeli utawa anggur
Ing Filipina, anggur dhuwet misuwur lan larang regané
Kayuné bisa uga dimumpangatake kanggo yasan, lan kayu dhuwet gambang pecah luwih wangun dimumpangatake kanggo rencek
Kulit kayuné ngasilke zat nyamak (tanin) lan di mumpangatake kanggo sumbo (pewarna) ing piranti jala (ubar)
Godhong dhuwet asring ing tlatah Jawa dimumpangatake kanggo pakan kéwan kaya ta wedus, sapi, kebo, lan kelici Semana uga pérangan wit dhuwet uga dimumpangatake kanggo bahan obat tradhisional utawa modhèren
Kulit pang, godhong, woh, lan wijiné wisuwur dimumpangatake kanggo obat kencing manis, murus (diare), lan lara liyané
Simplisia saka kulit pangé asring misuwur karan "Syzygii cortex" lan wiji dhuwet (diarani "Syzygii semen")
Wit dhuwet uga asring ditandur kanggo wit ayub-ayupan ing latar ngarep omah utawa ing pekarangan lan kebon (kaya ta kanggo ngayomi tetuwuhan kopi), utawa kanggo nahan angin ("wind break")
Kembang-kembangé apik kanggo pakan tawon madu.
Timun Timun (Cucumis sativus; suku labu-labunan utawa Cucurbitaceae) utawa bontèng yaiku tuwuhan kang ngrambat
Timun lumrahé ditandur ana sawah lan tegalan
Padatan, timun digawé rujak utawa jangan
Ing Indonésia, timun lumrahé digawé acar supaya bisa ngundhakaké nepsu mangan
Timun uga bisa minangka ngedunke tensi
Pangé ana wuluné lan kira-kira dawané ngancik 3 mèter
Wangun wohé bunder dawa
Timun kagolong pala kesimpar, wernané ijo rada putih
Dawané tetuwuhan timun kira-kira 10 nganti 20 mèter
Wijiné timun cacahé akèh
Manéka jinis timun yaiku timun watang, timun turus, timun suri, lan timun krai utawa biyasa diarani krai
Timun duwé pirang-pirang kandhungan antarané saponin, protéin, lemak, kalsium, fosfor, dat wesi, welirang, vitamin A, vitamin B1, lan vitamin C
Wiji timun duwé kandhungan vitamin E akèh
Timun kang isih mentah bisa nambani sariawan lan ngundhakaké stamina
Saliyané iku, timun uga duwé kandhungan flavonoida lan polivenol kang bisa nyegah lelara radhang, asem malonat uga ana ing timun
Asam iki bisa ngurangi kadhar gula supaya ora malèh dadi lemak marga yèn dadi lemak bakal gawé lemu
Kandhungan seraté kang dhuwur, bisa nglancaraké bebuwang, mudhunaké kolesterol lan netralaké racun
Timun uga duwé kandhungan kukurbitasin C kang duwé kasiyat bisa ngundhakaké kebaling badan lan nyegah hépatitis.
Universitas Jenderal Soedirman Universitas Jenderal Soedirman utawa Unsoed (Hanacaraka: ꦈꦤꦶꦮ꦳ꦼꦂꦱꦶꦠꦱ꧀ꦗꦺꦤ꧀ꦢꦼꦫꦭ꧀​ꦱꦸꦢꦶꦂꦩꦤ꧀) ya iku universitas nagari sing manggon ing kutha Purwokerto, Kabupatèn Banyumas, Provinsi Jawa Tengah
Universitas iki madeg tanggal 23 September 1963 kanthi metuné Keppres
No.195/1963 lan SK Mantri No
Jeneng Jenderal Soedirman dijupuk saka asmané pahlawan nasional Panglima Besar Soedirman klairan Banyumas, papan panggonan ing ngendi dunungé universitas iki lan minangka monumèn urip tumrap jasa-jasané marang nusa, bangsa lan nagara
=Fakultas lan Program Studi=
Dalai Lama ping 14 Dalai Lama ping 14 (jeneng agamawi: Tenzin Gyatso, dicekak Jetsun Jamphel Ngawang Lobsang Yeshe Tenzin Gyatso, jeneng lair Lhamo Thondup, 6 Juli 1935) iku Dalai Lama saiki
Dalai Lama iki pandhita wigati saka ajaran Gelug
Gelug mono aliran anyar saka agama Buda Tibèt sing kapandhéga déning Ganden Tripa
Kawit mangsané Dalai Lama ping 5 tekan taun 1959, papréntahan punjer ing Tibèt, ya iku Ganden Phodrang, Dalai Lama tinanggenah tumraping prakara kadonyan
Dalai Lama ping 14 lair ing Désa Taktser (kanthi administratif kalebu Provinsi Qinghai, Républik Cina), Amdo, Tibèt
Dhèwèké kadhapuk tulku tumrap Dalai Lama ping 13 nalika taun 1937 lan resmi kapatah dadi Dalai Lama ping 14 sajeroning maklumat umum ing candhaké Kutha Bumchen nalika taun 1939
Upacara jumenengan Dalai Lama ping 14 diadani ing Lhasa rikala 22 Fèbruari 1940
Dhèwèké tembé mlunthuh kajibah tugas kadonyan (pulitik) rikala 17 Novèmber 1950, nalika umur 15 taun, sawusé Cina nginvasi Tibèt
Papréntahan ajaran Gelug mangku Laladan Swatantra Tibèt
Laladan iku ing tembé arep dikendhalèni papréntahan punjer nagara RRC sing tembé lair
Nalika ana kadadéan kraman ing Tibèt taun 1959, Dalai Lama iki ngungsi menyang Indhiya
Dhèwèké nampa Bebungah Katentreman Nobel nalika taun 1989
Dalai Lama ping 14 wis ngideri bumi lan nyruwé babagan karaharjané wong Tibèt, lingkungan, ékonomi, hak wanita, nir-rodapeksa, sesambungan antar-kapitayan, fisika, astronomi, Buda lan sains, néurosains kognitif, kasarasan réprodhuktif, lan sèksualitas, sarta manéka bab Mahayana dalah Wajrayana
Ōkuma, Fukushima Ōkuma (大熊町, Ōkuma-machi) iku sawijining kutha sing dumunung ing sacedhaké Dostrik Futaba, Fukushima, Jepang
Ing taun 2003, kutha iki nduwèni pedunung watara 10,945 jiwa kanthi kapadhetan 139.07 jiwa/km²
Jembar wewengkoné 78.70 km².
Essam Sharaf Essam Abdel-Aziz Sharaf (Arab: ‎‎; miyos taun 1952) punika satunggiling pulitisi Mesir ingkang dados Mahamantri Mesir wiwit tanggal 3 Maret 2011
Sadèrèngipun panjenenganipun mengku kalungguhan minangka Mantri Transportasi Mesir nalika taun 2004-2005.
Pratélan Mahamantri Mesir Kepala Pamaréntahan Wewengkon Kidul (Mesir) saka Républik Arab Manunggal
SIP "Saadist Institutional Party" (Parté Kelembagaan Saadist)
Vitamin Vitamin yaiku zat kang wigati tumrap kasarasané awak kang dibutuhaké sajeroning gunggung kang sethithik
Mupangaté kanggo ngolah lakuné "metabolisme", ing babagan tuwuhing awak
Ing basa Inggris, "vita" tegesé urip lan "ammoniacum" tegesé dhadhak damar
Kurangé vitamin ana ing kéwan utawa manungsa njalari lara
Vitamin A bisa kalis ana ing banyu (vitamin A lan B) uga bisa kalis ana ing gajih (lemak) (Vitamin A, D, E, K).
Yuyu Yuyu ya iku arané kéwan mawa kulit thothok asikil sepuluh (uripé ana ing banyu tawa béda karo kepithing)
Kéwan iki kagolong ana ing kulawarga "krustasea" asikil sepuluh saka upabangsa "(infraordo)" Brachyura, kang misuwur ditepungi duwé "buntut" kang cekak (basa Yunani: "brachy" = bujel, "ura" = buntut), utawa ing wetengé ("abdomen") ana ing ngisor awak lan diumpetaké ana ing dhadha ("thorax")
Awak yuyu ana kulité kang atos kapengkar saka kitin , lan duwé pusaka sakpasang cupit.
Stomata Sawijining stoma (tunggal) utawa stomata (jamak) ya iku bolongan cilik kang ana ing "èpidèrmis" lan sisihan karo sèl jaga "(guard cells)" kang njalari mbukak nutupé stoma kanggo ngatur metuné banyu ana ing kulit godhong, sok diarani cangkèm godhong
Stoma uga duwé mumpangat ana ing godhong nyebaraké jat-jat saka saubengé
Mbukak nutupé stoma asebab anané "fotosintèsis" godhong lan "turgo"
Ing wayah awan kadadèn "fotosintèsis", njalari sèl-sèl kang ana ing jéro, awujud gula "(glukosa)" uga njalari déning "osmosis" kang dhuwur, saéngga bisa nyerep banyu lan sèl dawa duwèni "turgor" kang dhuwur
Banjur stoma mbukak déning wengi kadadèn sakwaliké saéngga sèl stoma nutup.
23 Maret 2011 Liz Taylor, aktris kondhang asal Karajan Manunggal, tilar donya mawa yuswa 79 taun
21 Maret 2011 Kompetisi nyerat ing Wikipedia abasa Jawi “Papat Limpad” minangka proyek kerjasama Wikimedia Indonesia - Universitas Negeri Semarang dipunwiwiti wulan Maret 2011 ngantos Oktober 2011
19 Maret 2011 Pasukan Amérikah Sarékat, Inggris, lan Prancis nglampahi serangan marang prajurit pro-Khaddafi kanggé nyengkuyung zona larangan miber ingkang dipunamanataken déning PBB
19 Maret 2011 Knut, bruwang ès kondhang saking Taman Raja Berlin ing Jerman pejah
15 Maret 2011 Dalai Lama ka-14 mratélakaken mundur saking kalungguhan pamimpin pulitik papréntahan Tibet ing pengasingan
12-14 Maret 2011 Watawis 200.000 jalmi dipunévakuasi amargi wontenipun kamungkinan kabocoran nuklir sapérangan ing Pembangkit Listrik Tenaga Nuklir Fukushima I ("foto") ing Ōkuma, Jepang
11-14 Maret 2011 Lindhu kanthi kakiyatan 9,0 skala Richter kadadosan ing segantun Jepang njalari tsunami ingkang inggilipun 10 mèter lan niwasaken sabotenipun 1.800 jalmi
8 Maret 2011 Sakbotenipun 25 tiyang tiwas lan 127 sanèsipun tatu saking serangan bom ing Faisalabad, Pakistan
7 Maret 2011 Seiji Maehara mundur saking kalungguhan Mantri Luar Negeri Jepang amargi skandal donasi pulitik
3 Maret 2011 Essam Sharaf dipunpatah dados Mahamantri Mesir déning Dewan Agung Angkatan Bersenjata sasampunipun Ahmed Shafik mundur.
Lindhu lan tsunami Sendai 2011 Lindhu lan tsunami Sendai 2011 (東北地方太平洋沖地震, kanthi barès "Lindhu jaban pasisir (‘’lepas pasisir’’) Samodra Pasifik wewengkon Tōhoku") iku lindhu dhorongan kuwat kakuwatan 9,0 kang ngakibataké gelombang tsunami kang dhuwuré 10 m
Lindhu iki mawa kakuwatan 7 dhedhasar skala intensitas seismik Badan Meteorologi Jepang ing saloré Prefektur Miyagi, Jepang
Laporan awal nyatakaké kakuwatan 7,9, sauntara get tsunami JMA nyebutaké 8,4, dan akhiré 9,0
Fokus lindhu dilapuraké ana ing jaban pasisir Ujung Oshika, pasisir wétan Tōhoku ing tanggal 11 Maret 2011, jam 05:46 UTC (14:46 wektu saenggon) ing kedalaman 24.4 km
Lapuran "Japanese National Police Agency" (JNPA) nyatakaké yèn 15.269 tiwas lan 8.526 liyané ilang ing enem prefektur, sanadyan dikuwatiraké gunggung kurban tiwas luwih dhuwur.
Mira Lesmana Mira Lesmanawati (#ALIH) iku salah sawijining prodhuser filem asal Indonésia sing dianggep suksès ing dasawarsa 2000-an
Mira iku putriné tokoh "jazz" Indonésia, Jack Lesmana lan penyanyi sènior Indonésia ing taun 1960-an Nien Lesmana
Mira iku mbakyuné musisi Indra Lesmana
Mira nikah karoMathias Muchus
Lulusan Institut Kesenian Jakarta iki miwiti karir ing perusahaan pariwara
Ing taun 1996 dhèwèké ngedegaké Miles Productions, sing banjur gawé filem-filem sing kondhang ing jamané, ya iku "Ada Apa Dengan Cinta", "Petualangan Sherina" lan "Laskar Pelangi".
Cinta Laura Cinta Laura Kiehl (#ALIH), kondhang kanthi jeneng panggung Cinta Laura, iku penyanyi mudha kabangsan Indonesia Saliyané penyanyi,dhèwèke uga model lan juru main sinétron
Ya iku bintang sinétron lan modhél kang uga maén ing layar lebar kaya "Oh Baby" ing taun 2008, sak liyané yakui "SKJ (Seleb Kota Jogja)"
Cinta Laura lair saka pasangan "Herdiana SH" lan "Michael Kiehl" ing Quakenbrück, Jerman
Cinta Laura uga main ing sinétron kaya "Cinderella (Apakah Cinta Hanya Mimpi?)", "Upik Abu dan Laura", "Air Mata Cinta" ing taun 2007 nganti 2009
Taun 2010, Cinta Laura ngérilis album studioné kang sapisan, dijenengaké dhèwèké dhéwé ya iku "Cinta Laura (album)"
Cinta Laura uga duwé kesengan karo kabèh sing ana gandhèng cènèngé karo tengkorak
Album Single Sinetron Film
Garèngpung Garèngpung utawa Gongpérét yakuwi kéwan gegremetan sing duwé swara sing khas lan racaké metu ing pungkasan mangsa udan lan dadi tengeran wiwitane mangsa katiga
Wujudé mèh padha kaya laler nanging ukurané luwih gédhé, racaké ménclok ing wit-witan sing gédhé lan dhuwur.
Seiji Maehara Seiji Maehara (前原 誠司, Maehara Seiji, #ALIH) punika mantan Mantri Manca Nagari Jepang lan satunggiling legislator neo-konservatif
Sasanèsipun minangka anggota Dewan Perwakilan Rakyat Jepang, Maehara ugi wujud mantan pamimpin Parté Dhémokratik Jepang (DPJ)
Panjenenganipun panyengkuyung révisi Pasal 9 saking Konstitusi Jepang
(Miturut satunggiling pidato, panjenenganipun maringi wara-wara pancalonan dhumateng kepala DPJ nalika tanggal 14 September 2005, panjenenganipun nyenguyung tetepipun pérangan 1 nanging mbisak ayat 2 Pasal punika.) Nalika tanggal 16 September 2009, panjenenganipun mundhut kalungguhan kantor Mantri Pertanahan, Infrastruktur, Transportasi lan Pariwisata salebetipun kabinèt Mahamantri Yukio Hatoyama
Panjenenganipun ngunduraken dhiri sasampunipun kabinèt Mahamantri Naoto Kan, nanging dipunpindhahaken dhumateng Mantri Manca Negari nalika wulan September 2010
Panjenenganipun ngunduraken dhiri saking kabinèt nalika wulan Maret 2011 sasampunipun ngakeni nampi sumbangan ilegal saking satunggiling warga Koréa Kidul ing Jepang
Maehara dipunpirsani minangka "garudha Cina" lan panyengkuyung sesambetan raket kaliyan Amérikah Sarékat.
Dhaptar Mentri Manca Negara Jepang Mantri Manca Nagara (外務大臣, Gaimu daijin) Jepang iku mantri anggota Kabinet Jepang sing duwé tanggung jawab kanggo urusan manca nagara lan pamimpin Kamentrian Manca Nagara
Pejabat Mantri Manca Nagara Jepang saiki ya iku Takeshi Iwaya.
Faisalabad Faisalabad (Punjabi, Basa Urdu: ) iku sawijining kutha ing provinsi Punjab, Pakistan
Biyèn kutha iki ditepungi kanthi jeneng Lyallpur
Faisalabad iku kutha paling gehdé katelu ing Pakistan sawisé Karachi lan Lahore
Sadurungé madegé kutha iki nalika taun 1880, tlatah iki sithik banget sing ndunungi
Populasiné mundhak saka 9.171 ing taun 1901 dadi 979.000 ing taun 1951 lan 2.009.000 ing taun 1998
Distrik Faisalabad sing luwih wiyar duwé populasi watara 5,4 yuta jiwa ing taun 1998.
Lahore Lahore (basa Urdu: , basa Punjabi: ) wujud kutha krajan Punjab lan kutha kaloro gedhé dhéwé ing Pakistan
Kutha iki wujud salah siji Praja paling wigati saka Kasultanan Mogul lan ditepungi minangka Taman Mughal
Padunung Lahore gunggungé 10 yuta, ndadèkaké kutha kalima paling akèh sing ndunungi Asia Kidul.
Sega kucing Sega kucing ya iku sega kang didol ana ing warung angkringan utawa warung ténda kang ana ing pinggir dalan
Misuwur aran sega kucing amarga buntèlé kang cilik saka godhong utawa dluwang kaya pakan kéwan (kucing)
Ing kutha Semarang utawa yogyakarta sega kucing asliné sega rames kanthi lawuh kang werna-werna kaya ta: Sega kucing uga misuwur ana ing kalangan mahasiswa utawa mahasiswi kang ana ing Jawa Tengah utawa tlatah Yogyakarta
Ing warung angkringan ana uga ombènan panas nganti adem kaya ta: Uga delengen
Isabel Peron María Estela Martínez Cartas de Perón (miyos tanggal 4 Fèbruari 1931) ingkang ditepungi kanthi Isabel Martínez de Perón punika Présidhèn Argentina periode 1974-1976 lan èstri katiga Présidhèn Juan Perón
Ing mangsa kalungguhan kaprésidhènan periode katiga garwanipun, Isabel menngku kalungguhan minangka wakil présidhèn
Sasampunipun garwanipun tilar donya nalika taksih menngku kalungguhan, Isabel lajeng nggantosaken minangka présidhèn (1 Juli 1974-24 Maret 1976)
Londonderry Londonderry utawa dicekak dadi Derry iku kutha ing Irlandia Lor, Britania Raya
Kutha iki sing ndunungi kira-kira 90.000 jiwa lan ing sakiwa-tengené kutha iki kurang luwih 250.000 jiwa
Kutha iki dunungé cedhak karo wates Républik Irlandia.
Maliyabara Maliyabara (Jawa: ꦢꦭꦤ꧀ꦩꦭꦶꦪꦧꦫ, basa Indonésia: Jalan Malioboro) iku papan pariwisata wujud dalan gedhé ing Dhaérah Istiméwa Ngayogyakarta
Ing dalan iki éntèn Gedhong Agung, Pasar Beringharja, lan Musiyum Bèntèng Vredeburg sing marai dalan iki dadi dalan strategis ing Kutha Yogyakarta
Dalan iki duwé watès karo Dalan Mangkubumi ing sisih ngalor, Dalan Trikora ing sisih Kidul, Dalan Abu Bakar Ali lan Dalan Senopati ing sisih Wétan, Dalan Pasar Kembang lan K.H
Ahmad Dahlan ing sisih ngulon
Dalan iki mujur saka Kraton Ngayogyakarta tèkan Sètasiyun Tugu
Dalan iki dadi papan panggon manéka warna aktipitas masyarakat kaya dodolan, jasa, lan pariwisata
Awalé Dalan Maliyabara digawé kanggo kapèntingan acara-acara kraton, kaya acara nyambut gubernur jendral utawi nyambut tamu-tamu sing ngunjungi kraton
Dalan Maliyabara ugi dadi bagiyan sumbu filosofis Kraton Ngayogyakarta saka Panggung Krapyak-Kraton Ngayogyakarta-Tugu Yogyakarta sing duwé makna "sangkan paraning dumadi" utawi asal lan tujuané urip
Akéh pendapat babagan asalipun jènèng Maliyabara
Miturut cathètan saking pihak kapujanggan kraton, jènèng Maliyabara dijupuk saking salah sawijining jènèng pesanggrahan Jayanegara ing roman Jawa-Islam populer
Berg, jènèng Maliyabara dijupuk saking basa Sangsekerta yaiku "malyhabara" sing duwé arti yaiku "dalan sing dihiasi kembang"